101. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 4129.2/19 της 26 Αυγ./11 Σεπτ.  1997 (ΦΕΚ Β΄816) Κύρωση Κανονισμού «Εφοδιασμός Υπηρεσιών και Προσωπικού του Λιμενικού Σώματος, με οπλισμό». Έχοντας υπόψη: 1.Τη διάταξη του άρθρ. 16 παρ. 4 του Ν.Δ. 530/1970 «περί Λιμενοφυλάκων» (ΦΕΚ 100 – Α/1970). 20.Γ.α.100-101 Αξιωματικοί και Υπαξιωματικοί Λ.Σ. β)Το άρθρ. 10 παρ. 2 και τις λοιπές συναφείς διατάξεις του Νόμ. 2168/93 «περί Όπλων κ.α.τ.δ.» (ΦΕΚ 147 Α΄/1993). γ)Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Κυρώνουμε τον με ημερομηνία 26.8.1997, αριθ. 59 Κανονισμό «Εφοδιασμός Υπηρεσιών και Προσωπικού του Λιμενικού Σώματος με οπλισμό», ο οποίος αποτελείται από εννιά (9) άρθρα και ισχύει από τη δημοσίευσή του στην Εφημερίδα της Κυβερνήσεως. 2.Η απόφαση αυτή να δημοσιευθεί στην Εφημερίδα της Κυβερνήσεως. ΚΑΝΟΝΙΣΜΟΣ ΑΡΙΘ. 59/97 Εφοδιασμός Υπηρεσιών και προσωπικού  του Λιμενικού Σώματος με οπλισμό Εφοδιασμός Υπηρεσιών με οπλισμό Άρθρ.1.-Υπηρεσίες του Υπουργείου Εμπορικής Ναυτιλίας (Κεντρικές και Περιφερειακές), που στελεχώνονται με στρατιωτικό προσωπικό του Λιμενικού Σώματος, με μέριμνα της αρμόδιας Υπηρεσίας Προμηθειών του ΥΕΝ, εφοδιάζονται με κατάλληλα όπλα και πολεμοφόδια για την κάλυψη των αναγκών του προσωπικού τους, λαμβανομένων υπόψη και των αναγκών που θα προκύψουν για την υλοποίηση των ισχυόντων σχεδίων επιστράτευσης. Χορήγηση Υπηρεσιακού Οπλισμού  σε Αξιωματικούς – Ανθυπασπιστές –  Υπαξιωματικούς Λ.Σ. Άρθρ.2.-α)Οι «εν ενεργεία» Αξιωματικοί – Ανθυπασπιστές και Υπαξιωματικοί του Λιμενικού Σώματος επιτρέπεται να φέρουν με στολή ή πολιτική περιβολή, περίστροφο ή πιστόλι υπηρεσιακό. β)Επίσης οι Αξιωματικοί – Ανθυπασπιστές και Υπαξιωματικοί Λ.Σ. επιτρέπεται να φέρουν και άλλο κατάλληλο υπηρεσιακό όπλο για εκτέλεση υπηρεσίας τους, εφόσον επιβάλλουν τούτο οι περιστάσεις υπό τις οποίες πρόκειται να ενεργήσουν. γ)Οι Αξιωματικοί – Ανθυπασπιστές και Υπαξιωματικοί Λ.Σ. εφοδιάζονται με ατομικό περίστροφο ή πιστόλι και κατά περίπτωση με πρόσθετο οπλισμό, οι μεν υπηρετούντες στις Λιμενικές Αρχές εσωτερικού με έγκριση του Λιμενάρχη, οι δε υπηρετούντες στην Κεντρική Υπηρεσία και τις υπόλοιπες περιφερειακές Υπηρεσίες του ΥΕΝ, ύστερα από έγκριση του Κλαδάρχου Διοίκησης Δ.Σ. Χορήγηση υπηρεσιακού οπλισμού με Λ/Φ Άρθρ.3.-Οι Λιμενοφύλακες, επιτρέπεται να φέρουν υπηρεσιακό οπλισμό: α)Κατά την εκτέλεση της υπηρεσίας τους με στολή η πολιτική περιβολή ως Οργάνων Τάξεως Ασφαλείας, σκοπών Λιμενικών Καταστημάτων, Υπηρεσιών ΥΕΝ, περιπολιών ερευνών ή άλλης διατεταγμένης υπηρεσίας που υπαγορεύει κατά την κρίση του Προϊσταμένου τους την ανάγκη οπλοφορίας. β)Οι Λιμενοφύλακες που υπηρετούν σε Υπηρεσίες Ασφαλείας επιτρέπεται να φέρουν πιστόλι ή περίστροφο εντός και εκτός Υπηρεσίας ύστερα από προηγούμενη γραπτή άδεια του Προϊσταμένου τους, η διάρκεια της  οποίας μπορεί να είναι ετήσια ανανεούμενη. Υποχρεώσεις κατεχόντων ατομικό οπλισμό Άρθρ.4.-1.Οι παραλαμβάνοντες όπλα Αξιωματικοί, Ανθυπασπιστές, Υπαξιωματικοί και Λιμενοφύλακες, οφείλουν να μεριμνούν για τη διατήρηση της καλής κατάστασης του όπλου και για την ομαλή και ασφαλή λειτουργία του. 2.Οι έχοντες εφοδιασθεί με ατομικό οπλισμό, οφείλουν να επιστρέφουν αυτόν στην Υπηρεσία τους όταν μετατίθενται, τίθενται σε διαθεσιμότητα για οποιαδήποτε αιτία ή τους χορηγείται αναρρωτική άδεια μεγαλύτερη του ενός μηνός ή μεταβαίνουν στο εξωτερικό για οποιαδήποτε αιτία. 3.Τα πιστόλια και περίστροφα πρέπει να φέρονται μέσα σε θήκη πάνω στο ζωστήρα ή άλλη εξάρτηση και ποτέ γυμνά μέσα στην τσέπη. 4.Χρήση του περιστρόφου ή πιστολίου επιτρέπεται μόνο για άμυνα του φέροντος αυτό ή σε περίπτωση κατάστασης ανάγκης σύμφωνα μετά άρθρ. 22 –25 του Ποινικού Κώδικα. (Μετά τη σελ. 120,518) Σελ. 120,519 Τεύχος 1369 Σελ. 49 Αξιωματικοί και Υπαξιωματικοί Λ.Σ. 20.Γ.α.101 Χρέωση χορηγούμενου οπλισμού Άρθρ.5.-Η χρέωση των υπηρεσιακών πιστολιών, περιστρόφων και φυσιγγίων, γίνεται σε ειδικό βιβλίο που τηρείται σε κάθε Λιμενική Αρχή ή Υπηρεσία στο οποίο καταχωρίζεται κατά σειρά ο βαθμός, ο αριθμός μητρώου, το ονοματεπώνυμο και πατρώνυμο του Αξιωματικού ή βαθμοφόρου ΛΣ, ο τύπος και το διαμέτρημα του περιστρόφου ή πιστολιού, ο αριθμός του, η ημερομηνία και ώρα παράδοσης και επιστροφής του στην Υπηρεσία. Σε ιδιαίτερη στήλη αναφέρονται τυχόν βλάβη ή φθορά που παρουσίαζε το περίστροφο ή πιστόλι κατά την επιστροφή του. Αναφορά χρήσεως οπλισμού Άρθρ.6.-Όταν το υπηρεσιακό πιστόλι ή περίστροφο χρησιμοποιηθεί, ο Αξιωματικός ή κατώτερο όργανο που το έχει χρεωθεί, υποχρεούται να συντάξει λεπτομερειακή αναφορά προς την Υπηρεσία του, η οποία καταχωρείται αμέσως με πλήρη περιγραφή των γεγονότων και περιστατικών στο βιβλίο συμβάντων. Επιθεωρήσεις /Έλεγχος Άρθρ.7.-Για τη διαπίστωση του βαθμού συντήρησης και της καλής λειτουργίας των πιστολιών και φυσιγγίων που έχουν χρεωθεί στο προσωπικό του Λιμενικού Σώματος κάθε χρόνο διενεργείται επιθεώρηση αυτών από τους υπεύθυνους οπλισμού κάθε Υπηρεσίας και συντάσσεται για το σκοπό αυτό Ειδική Έκθεση που παραμένει στον οικείο φάκελλο Αρχείου της Υπηρεσίας. Εφοδιασμός βαθμοφόρων με ιδιωτικό οπλισμό Άρθρ.8.-1.Οι «εν ενεργεία» Αξιωματικοί – Ανθυπασπιστές – Υπαξιωματικοί Λ.Σ. προκειμένου να κατέχουν και να φέρουν νόμιμα, ιδιωτικό περίστροφο ή πιστόλι, οφείλουν προηγουμένως να έχουν εφοδιασθεί με ειδική άδεια που χορηγείται από τον Α΄ Υπαρχηγό του Λιμενικού Σώματος και εφόσον αυτοί παρέχουν τα εχέγγυα ασφαλούς φύλαξης και χρήσης κατεχομένου όπλου, τούτου διαπιστουμένου αυτεπαγγέλτως από τη Διεύθυνση Διοικήσεως Προσωπικού ΛΣ, βάσει στοιχείων ατομικού φακέλλου του ενδιαφερομένου. 2.Η σύμφωνα με τα παραπάνω χορηγούμενη άδεια (εφόσον εξακολουθούν να συντρέχουν οι όροι χορήγησής της), ισχύει μέχρι την ανάκλησή της,  Σελ. 120,520 Τεύχος 1369 Σελ. 50 ανεξάρτητα από την Υπηρεσία στην οποία υπηρετεί ο ενδιαφερόμενος. Στην Διεύθυνση Διοικήσεως Προσωπικού Λ.Σ. τηρείται ιδιαίτερο βιβλίο αδειών κατοχής ιδιωτικών πιστολιών ή περιστρόφων από το δικαιούμενο προσωπικό Λ.Σ. 3.Οι ως άνω χορηγούμενες άδειες, μετά την αποστρατεία του κατόχου τους και για όσο διάστημα αυτός παραμένει εγγεγραμμένος στις τάξεις εφεδρείας του Λ.Σ., μεταπίπτουν αυτόματα σε απλές «Άδειες οπλοκατοχής». Μετά την παρέλευση της περιόδου αυτής και εφόσον ο κάτοχος του όπλου δεν έχει πωλήσει ή μεταβιβάσει ή δεν μπορεί να εξακολουθήσει να κατέχει νόμιμα αυτό, οφείλει να παραδώσει άμεσα στην πλησιέστερη Υπηρεσία του Λιμενικού Σώματος και στου οποίου την κυριότητα περιέρχεται. 4.Οι κατά τα ανωτέρω κάτοχοι ιδιωτικού ατομικού οπλισμού, υπόκεινται στις υποχρεώσεις των διατάξεων του άρθρ. 4 παρ. 1 – 3 – 4 και του άρθρ. 6 (πλην περιπτώσεων νόμιμης ατομικής εκπαίδευσης) του παρόντος Κανονισμού. Καταργούμενες Διατάξεις Άρθρ.9.-Από την έναρξη ισχύος του παρόντος, οι αντίστοιχοι Κανονισμοί 32/84, 42/91 και 58/97, καταργούνται. 20.Γ.α.101 Αξιωματικοί και Υπαξιωματικοί Λ.Σ.